**Zadnja faza projekta *Raznolikost in otroštvo*: množični odprti spletni tečaj in priročnik za strokovnjake\_inje**

Nasilje na podlagi spola je pogosto posledica normativnih pričakovanj, povezanih s spolom. Projekt *Raznolikost in otroštvo*, ki ga financira Evropska unija, je osredinjen na posebno vrsto nasilja na podlagi spola, in sicer na nasilje nad LGBTI+ otroki in mladimi. Tovrstno nasilje je posledica dejstva, da ti otroci »prestopajo« meje družbenih in psiholoških pričakovanj, ki jih pripisujemo določenemu spolu, in vključuje transfobijo, homofobijo, bifobijo in interfobijo ter s tem predstavlja nesprejemljivo kršitev človeškega dostojanstva, ki ima za otroke in mladostnike pogosto hude posledice.

Pri preprečevanju nasilja je ključno, da se z njim spopademo že v zgodnjih obdobjih otrokovega življenja, in s tem poskrbimo za dobrobit celotne družbe. Zato smo pri projektu *Raznolikost in otroštvo* v zadnji fazi predvideli različne ukrepe, s katerimi želimo spreminjati družbeno naravnanost do spolne raznolikosti otrok v Evropi. S tem se ukvarjamo na petih ključnih področjih življenja otrok: izobraževanja, zdravstva, družine, javnih prostorov in medijev.

V okviru projekta bomo začeli izvajati tudi 4-tedenski **brezplačni množični odprti spletni tečaj (MOOC)** za študente\_ke, strokovnjake\_inje in zainteresirano javnost, ki se bo začel 21. junija in ga prijavljeni v nadaljevanju lahko opravijo v svojem tempu. Na koncu prejmejo potrdilo o udeležbi na tečaju. Na tečaj se lahko prijavite tukaj: [https://open.udg.edu/course/view.php?id=3](https://open.udg.edu/course/view.php?id=3&fbclid=IwAR3X4QEZsCdms91X9NSqPrEgwy-4AkUwThLUe_5OE2tm1L4P0nPRk5Y7UyQ).

Izdali smo tudi **priročnik**, v katerem se ukvarjamo z vprašanjem, kako obravnavati nasilje nad LGBTI+ otroki in mladimi, namenjen pa bo strokovnjakom\_injam z različnih ključnih področij. Lahko si ga ogledate in prenesete tukaj: <https://cdn.website-editor.net/95401bffb81f40a3987d30aee8be2c6f/files/uploaded/Handbook_SLO.PDF> .

V kratkem bo pripravljena tudi **interaktivna aplikacija za otroke in mlade**, ki temelji na formatu pogostih vprašanj in odgovorov.

\*\*\*

Projekt *Raznolikost in otroštvo* izvajamo v 9 državah: Belgiji (Çavaria), Portugalski (CES), Španiji (Univerza v Gironi in Avtonomna univerza v Barceloni), Hrvaški (Zagreb Pride), Grčiji (KMOP), Litvi (LGL), Sloveniji (Univerza v Ljubljani), Madžarski (Hátter) in Poljski (Lambda Varšava).

Izvedba projekta poleg vseh dejavnosti zajema analizo stanja v državah, ki so sodelovale v projektu, raziskovalne in ozaveščevalne dejavnosti z otroki in mladimi in 55 usposabljanj za 1100 strokovnjakov in drugih deležnikov.

V fazi analize smo intervjuvali 116 deležnikov, v anketi je sodelovalo 634 udeležencev. 105 mladih je sodelovalo v delavnicah, v katerih so razvijali občutljivost in ovrednotili družbene reprezentacije in govor o LGBTI+ osebah, kot tudi svoja opažanja in odnos do njih. Na podlagi raziskave na terenu smo pripravili **9 nacionalnih poročil** incelostno poročilo s skupno analizo vseh 9 poročil.

Na podlagi analize so partnerji projekta Raznolikost in otroštvo sestavili **seminar za deležnike** in **5 različnih usposabljanj za zainteresirano javnost** – enega za vsako področje. Usposabljanja in seminar za deležniki smo izvajali v aprilu in maju.

V prihodnjih mesecih pričakujemo, da bomo v okviru projekta *Raznolikost in otroštvo* dokončali načrtovane dejavnosti in izpolnili zadane cilje.